সেই ছোট্ট খোকা বড় হয়েও শৈশবের স্মৃতি কখনও ভোলে নাই। সেই গ্রাম, বন্ধুরা, কাশবন, নদীতে পাল তোলা  নৌকা, হাটেবাজারের মানুষ, ভাত খেতে না পারা ছেলেটির কান্নাÑতার মনে গাঁথা ছিল। খোকা কৈশোর থেকেই রাজনীতির শিা নিলো তার গৃহশিক হামিদ মাস্টারের কাছে। কলেজে পড়তে পড়তে রাজনীতিতে জড়িয়ে পড়লো। তখন তার নাম শেখ মুজিবুর রহমান সবার মুখে মুখে। বৃটিশদের তাড়িয়ে পাকিস্তান ও ভারত রাষ্ট্র হলো। ঢাকা বিশ্ববিদ্যালয়ে আইন বিষয়ে পড়ার জন্য ভর্তি হলো। কিন্তু রাজনীতি তার রক্তে ঢুকে গেছে। তার বুকে স্বপ্ন তৈরি করেছে মানুষের উন্নত জীবন গড়ে তুলতে হবে। যেখানে অন্যায় অবিচার দেখতো সেখানেই গিয়ে দাঁড়াতো, প্রতিবাদ করতো। পাকিস্তানী শাসক গোষ্ঠির  শোষণ নির্যাতনের বিরুদ্ধে সোচ্চার কণ্ঠে বক্তৃতা দিতো। রাষ্ট্রভাষা বাংলার দাবিতে আন্দোলন করায় কারাবন্দি হতে হলো। একদিন বাঙালির স্বাধিকারের দাবিতে ছয় দফা ঘোষণা করলো। খোকার ছিলো এক কথা, বাঙালিকে দাবায়ে রাখতে পারবা না। পাকিস্তানি শাসকদের কাছে আতঙ্ক হয়ে উঠলো শেখ মুজিব। আবার তাকে কারাবন্দি করা হলো। রাষ্ট্রদ্রোহী ঘোষণা করে তাকে ফাঁসির আসামী করা হলো। কিন্তু তার প্রিয় বাংলার মানুষ তাকে কারামুক্ত করলো। ছাত্র-জনতার বিশাল সমাবেশে তাকে বঙ্গবন্ধু উপাধি দেয়া হলো। দেশে নির্বাচন হলে তার দল বিপুলভাবে বিজয়ী হলো।    টুঙ্গিপাড়ার সেই খোকা এবার প্রধানমন্ত্রী হবে। পাকিস্তানের শাসক হবে। কিন্তু পাকিস্তানের স্বৈরশাসকরা সেটা চায়নি। বাঙালি তাদের শাসন করুক, এটা তারা মেনে নিতে পারলো না। তারা ষড়যন্ত্র পাকালো। কিন্তু খোকা ল ল মানুষের সামনে ঘোষণা করে দিল, এবারের সংগ্রাম আমাদের মুক্তির সংগ্রাম। এবারের সংগ্রাম স্বাধীনতার সংগ্রাম। শত্রুকে মোকাবেলা করতে ঘরে ঘরে দূর্গ গড়ে তোলার আহ্বান জানালো সে। খোকার নেতৃত্বে সব বাঙালি ঐক্যবদ্ধ হলো, একাত্ম হলো। এবার বাংলাদেশ স্বাধীন করতে হবে।